เรื่องร้องเรียน (ร้องเรียน,ความสะอาด) วันที่ 2023-09-19 07:28:48 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037456

ขอให้ปรับปรุงการปฏิบัติหน้าที่และพฤติกรรมของพนักงานเก็บขยะ (ผู้ร้องไม่ทราบชื่อหน่วยงานที่แน่ชัด) บริเวณ ซอยเพชรเกษม 48 แขวงบางแวก เขตภาษีเจริญ กรุงเทพมหานคร เนื่องจากผู้ร้องแจ้งว่า ทุกวันจันทร์และวันพฤหัสบดี ช่วงเวลาประมาณ 10.00 - 11.00 น. แต่ไม่เกินเวลา 12.00 น. (ผู้ร้องไม่ทราบเวลาที่แน่ชัด) จะมีพนักงานเก็บขยะ เข้ามาเก็บขยะบริเวณภายในซอยเพชรเกษม 48 จำนวนประมาณ 3 - 4 คน (ไม่ทราบชื่อ นามสกุล และรูปพรรณสัณฐาน) ซึ่งหลังจากพนักงานทั้งหมดเก็บขยะภายในซอยฯ เสร็จแล้ว จะพบว่า มีเศษขยะตกหล่นตามพื้นถนนบ้าง ในบางครั้ง (บันทึกตามผู้ร้องแจ้ง) อีกทั้งพนักงานเก็บขยะได้มีการเปิดฝาถังขยะเพื่อนำขยะภายในถังเทออก แต่พนักงานฯ 3 - 4 คนนั้น มีลักษณะพฤติกรรมคือโยนฝาถังขยะลงพื้น แต่ไม่มีการนำฝาถังมาปิดถังขยะเหมือนเดิม ซึ่งถังขยะดังกล่าวเป็นของส่วนบุคคลที่ผู้ร้องเป็นผู้ซื้อมาเอง แต่ทางพนักงานทำไม จึงไม่มีการช่วยดูแลรักษาทรัพย์สินของผู้อื่น ประสบปัญหามาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องดำเนินการปรับปรุงการปฏิบัติหน้าที่และพฤติกรรมของพนักงานเก็บขยะ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata